ZMLUVA  O  NÁJME
KOPÍROVACIEHO  STROJA
(operatívny leasing)

PRK11-0011

Číslo zmluvy:          

I. Zmluvné strany

Prenajímateľ:	NEPA Slovakia, spol. s r.o.
		Technická 2, 821 04 Bratislava
		Pobočka: 		Farská 4, 949 01 Nitra
		v zastúpení: 		Ing. Marta Mihočková – riaditeľ spoločnosti
		IČO: 31 369 987,	DIČ: 2020333843,	IČ DPH: SK2020333843
		kontaktná osoba: 	Juraj Takáč
		bankové spojenie:  	VOLKSBANK Slovensko, a.s. - č.ú. 4 070 039 101/3100
		zapísaný v obch. registri Okresného súdu BA I., oddiel: Sro, vložka 6784/B 

Nájomca:	Obecný úrad Jaslovské Bohunice		
		Nám. Sv. Michala 36/ 10A,  919 30 JASLOVSKÉ BOHUNICE 
		v zastúpení: 	Božena KRAJČOVIČOVÁ - starostka obce
		IČO:	00312614	DIČ:	2021133796	IČ DPH:   	
		bankové spojenie: 

II. Predmet zmluvy

1.	Touto zmluvou sa prenajímateľ zaväzuje prenechať nájomcovi kopírovací stroj dohodnutej konfigurácie (ďalej len „prístroj“ alebo „predmet nájmu“) na dočasné užívanie a nájomca sa zaväzuje zaplatiť mu za to odplatu (nájomné).

2.	Vlastníkom prístroja zostáva po celú dobu nájmu prenajímateľ. Po skončení nájmu je nájomca povinný vrátiť prístroj bezodkladne prenajímateľovi podľa čl. VIII bod 6, ak sa zmluvné strany nedohodnú inak.

III. Údaje o prístroji

Model	
Výrobné č.	
Príslušenstvo	
Výrobné č.	
MX-M200D
multifunkčné zariadenie	0307472Y	AR-RP10
RADF podávač	05001110	
SHARPDESK
3 x licencia	LD33-B1063C-0B00053X	MX-NB10
PCL tlačový /sieťový modul	0500626X	
AR-DK516
stolík	_	-	_	

IV. Dodacie podmienky a vady prístroja

01.05.2011, Obecný úrad Jaslovské Bohunice

1.	Prenajímateľ sa zaväzuje na vlastné náklady dopraviť prístroj na nájomcom určené miesto a uviesť ho do prevádzky. Dátum a miesto dodania:   

Dokladom o dodaní prístroja, je protokol o prevzatí kopírovacieho stroja, ktorý bude tvoriť neoddeliteľnú súčasť tejto zmluvy.  

2.	Pred odovzdaním prístroja do užívania nájomcovi, je prenajímateľ povinný zaškoliť nájomcu (tj. 1-2 osoby určené nájomcom) na obsluhu prenajatého prístroja a oboznámiť ho riadne s  návodom na jeho používanie. Zaškolením nájomcu, si prenajímateľ splní svoju  inštruktážnu povinnosť, ktorá mu vyplýva zo zákona. V protokole o odovzdaní kopírovacieho prístroja, je nájomca povinný prenajímateľovi potvrdiť svojim podpisom, že osoby uvedené v protokole, boli riadne prenajímateľom zaškolené na obsluhu a správne používanie prenajatého kopírovacieho prístroja.	 
3.	Ak nájomca neprevezme prístroj v dohodnutom termíne, i keď by mu v tom nebránili vady prístroja, je povinný uhradiť prenajímateľovi všetky náklady, ktoré mu z toho dôvodu vzniknú. Ak sa vyskytnú pri odovzdávaní prístroja vady, postupuje nájomca nasledovne:
- ak ide o zjavné, neodstrániteľné vady, nie je nájomca oprávnený prístroj prevziať a je povinný o tejto skutočnosti okamžite, najneskôr do päť dní, informovať prenajímateľa
- ak ide o zjavné, odstrániteľné vady, je nájomca povinný trvať na ich odstránení a prístroj prevezme až po ich odstránení
- ak ide o skryté vady, je nájomca povinný využiť práva vyplývajúce zo záruky voči dodávateľovi, vady dodávky je nájomca povinný uplatniť priamo u dodávateľa  
Náklady, ktoré vzniknú prenajímateľovi z chybného alebo neskorého uplatnenia vád prístroja, nesie nájomca.

4.	Prenajímateľ nie je v omeškaní, pokiaľ sa po uzavretí tejto zmluvy vyskytnú skutočnosti na jeho vôli nezávislé, v takomto prípade sa mu nájomca zaväzuje poskytnúť primeranú lehotu na splnenie jeho záväzku.

5.	Prenajímateľ je oprávnený odmietnuť dodanie prístroja a odstúpiť od zmluvy, ak po jej uzavretí vzniknú oprávnené pochybnosti o schopnosti nájomcu platiť nájomné riadne a včas.

V. Nájomné a súvisiace údaje

Výška mesačného nájomného: 	bez DPH:  45,60 €	s 20% DPH: 54,72 €	
Počet kópií/výtlačkov zahrnutých v nájomnom bez papiera	0 ks		
Cena 1 kópie/výtlačku nad uvedený počet kópií/výtlačkov bez papiera	bez DPH:  0,0136 €	s 20% DPH: 0,0163 €	
Splatnosť prvej splátky nájomného:	do 29.04.2011 		
Splatnosť ďalších splátok:	do 29. dňa 	predchádzajúceho mesiaca	
Doba trvania nájmu:	48  mesiacov	t.j. do 24.03.2015	

1.	
Nájomné sa uhrádza mesačne vopred bankovým prevodom na účet prenajímateľa, pričom ako variabilný symbol sa pri platbe uvádza číslo tejto zmluvy. Ako faktúra slúži splátkový kalendár, ktorý tvorí prílohu tejto zmluvy. Platba musí byť pripísaná na účet prenajímateľa vždy najneskôr v deň splatnosti jednotlivých splátok nájomného. Súčasťou nájomného nie sú náklady na premiestnenie prístroja podľa čl. VI. bod 11. , tieto si prenajímateľ vyúčtuje samostatne. 

2.	Nájomca má právo na odpustenie nájomného za dobu, po ktorú nemohol  prístroj riadne užívať pre vady prístroja, ktoré nespôsobil a nebol mu poskytnutý náhradný prístroj. Ak prístroj mohol užívať z takýchto dôvodov iba obmedzene, má právo na zľavu z nájomného. Nárok nájomcu na odpustenie nájomného alebo na poskytnutie zľavy sa musí uplatniť u prenajímateľa bez zbytočného odkladu. Nárok zaniká, ak sa neuplatní do 6 mesiacov odo dňa, kedy došlo ku skutočnostiam tento nárok zakladajúcim. O takúto zľavu bude nájomcovi znížená nasledujúca splátka nájomného.

3.	Splátka nájomného zahŕňa prenájom kopírovacieho stroja a zhotovenie uvedeného počtu kópií/výtlačkov za mesiac. Za kópie/výtlačky zhotovené nad počet kópií/výtlačkov zahrnutých v mesačnom nájomnom platí nájomca uvedenú cenu za kópiu/výtlačok a to za počet skutočne zhotovených kópií/výtlačkov..

4.	Vyúčtovanie skutočne zhotovených kópií/výtlačkov sa uskutoční na základe odpočtu podľa stavu počítadla vyhotovených kópií/výtlačkov. Odpočet vykoná servisný technik prenajímateľa do 7 dní po uplynutí kalendárneho štvrťroka za prítomnosti zástupcu nájomcu. Výsledok odpočtu sa zapisuje do pracovného listu, ktorý podpíšu zástupcovia obidvoch strán. 

5.	Pokiaľ nie je možné zistiť skutočný stav vyhotovených kópií/výtlačkov odpočtom podľa predchádzajúceho bodu, určí sa podľa spotreby dodaného papiera alebo iným dohodnutým spôsobom. Testovacie kópie/výtlačky vyhotovené technikom pri servisných zásahoch sa odpočítavajú od celkového počtu vyhotovených kópií/výtlačkov na základe zápisu technika v pracovnom liste.

6.	Poplatok za zhotovené kópie/výtlačky zahrňuje aj výmenu vadných dielov a náhradných dielov so stanovenou životnosťou podľa technických parametrov, ak poškodenie nebolo zapríčinené nekvalifikovanou obsluhou, zásahom tretej osoby alebo vyššou mocou (udalosť pri všetkej starostlivosti nepredvídateľnú a pri všetkom možnom úsilí neodvrátiteľnú, napr. zosuv pôdy, úder bleskom, samovznietenie a podobne) a škoda nie je  preplatená ani z poistenia prístroja.

7.	Nájomca je povinný dodržiavať obmedzenie počtu kópií/výtlačkov zhotovených za mesiac. V prípade prekročenia maximálneho počtu kópií/výtlačkov stanoveného výrobcom má prenajímateľ právo na zvýšenie ceny jednej kópie/výtlačku o percento prekročenia stanoveného limitu (napr. ak sa prekročí limit o 20 %, cena jednej kópie/výtlačku sa zvyšuje o 20 %). 

8.	Dohodnutá cena 1 kópie/výtlačku platí pri priemernom pokrytí stránky s 6% sýtosťou čiernej farby. V prípade väčšieho priemerného pokrytia má prenajímateľ právo na zvýšenie nájomného a paušálnej ceny za zhotovenú kópiu/výtlačok.

9.	Prenajímateľ si vyhradzuje právo zmeny cien v súvislosti so zmenami všeobecných ekonomických podmienok (napr. devalvácia, zmena výšky cla, dovozná prirážka, zmena kurzu, atď.), príp. zmenami cien dodávateľa, pričom prenajímateľ je povinný písomne oboznámiť nájomcu s touto skutočnosťou, a to formou dodatku k tejto zmluve zaslaným aspoň 2 mesiace pred plánovanou zmenou. V prípade, že nájomca nebude súhlasiť s oznámenou zmenou, má právo vypovedať túto zmluvu podľa čl. VIII bod 3 tejto zmluvy, v opačnom prípade platí, že s oznámenou zmenou súhlasí.

10.	Ak nájomca neuskutoční platby podľa tejto zmluvy riadne a včas, prenajímateľ má právo vyúčtovať mu úroky z omeškania vo výške 0,05 % z dlžnej sumy za každý deň omeškania. Právo prenajímateľa na náhradu škody tým nie je dotknuté.

VI. Práva a povinnosti zmluvných strán

1.	Nájomca je povinný užívať prístroj v súlade s jeho určením a je povinný zabrániť jeho nadmernému opotrebeniu. 

2.	Nájomca nie je oprávnený prenechať prístroj do podnájmu. Pokiaľ by k predmetu nájmu uplatňovali práva tretie osoby, je nájomca povinný o tejto skutočnosti informovať okamžite prenajímateľa. V prípade nesplnenia tejto povinnosti je nájomca povinný uhradiť prenajímateľovi všetky náklady spojené s ochranou prístroja pred právami tretích osôb.

3.	Nájomca môže uskutočňovať zmeny na prístroji len s písomným súhlasom prenajímateľa, úhradu nákladov však môže od prenajímateľa požadovať len vtedy, ak sa na to prenajímateľ písomne zaviazal. Prípadné zvýšenie hodnoty prístroja vzniknuté úpravami bez súhlasu prenajímateľa prechádza bez nároku na úhradu do majetku prenajímateľa. Po prípadnom znížení hodnoty prístroja technickými úpravami bez súhlasu prenajímateľa je nájomca povinný uhradiť prenajímateľovi vzniknutý cenový rozdiel.
 
4.	O vzniknutých závadách a škodách na prístroji je povinný nájomca neodkladne informovať prenajímateľa a strpieť obmedzenie užívania v rozsahu nutnom na ich odstránenie. V prípade, ak si nájomca nesplní bez zbytočného odkladu svoju oznamovaciu povinnosť, zodpovedá za škodu tým spôsobenú a nemá nároky, ktoré by mu inak prislúchali pre nemožnosť alebo pre obmedzenú možnosť užívať prenajatý kopírovací prístroj.

5.	Prenajímateľ zabezpečí príchod servisného technika na vykonanie servisného zásahu najneskôr najbližší pracovný deň po tom, ako mu nájomca oznámil (písomne, telefonicky, e-mailom,.. ) potrebu vykonania opravy prístroja. V prípade, že prenajímateľ nedokáže odstrániť závadu prístroja, brániacu jeho riadnemu užívaniu, do 3 pracovných dní od nahlásenia závady, poskytne objednávateľovi náhradný kopírovací stroj a to až do dňa sprevádzkovania  nájomcom prenajatého kopírovacieho stroja.  

6.	Prenajímateľ je povinný počas trvania nájmu zabezpečovať plnú prevádzkovú schopnosť kopírovacieho stroja dohodnutej konfigurácie. Za tým účelom  sa zaväzuje vykonávať pravidelnú údržbu a opravy prístroja a v prípade potreby dodávať náhradné diely a spotrebné materiály.  Údržbou a opravami prístroja, sa rozumie činnosť nad rámec úkonov popísaných v návode na obsluhu.   Prenajímateľ je povinný zabezpečiť likvidáciu opotrebovaných spotrebných materiálov a vadných náhradných dielov. Vymenené náhradné diely sú vlastníctvom prenajímateľa.

7.	Prenajímateľ nesie počas doby nájmu, nebezpečenstvo škody na prístroji, s výnimkou škôd  za ktoré zodpovedá nájomca a ktoré  nie sú hradené z poistenia. 

8.	Prenajímateľ poskytne nájomcovi na jeho žiadosť, technickú pohotovostnú službu, nad rámec svojich povinností (napr. na mimoriadne akcie nájomcu, výstavy prezentácie). Odmena za túto službu sa vyúčtuje samostatne, nakoľko nie je súčasťou nájomného. Túto službu je potrebné objednať u prenajímateľa najmenej do 5-tich pracovných dní vopred.

9.	Prenajímateľ má právo cez pracovnú dobu nájomcu kedykoľvek skontrolovať stav a umiestnenie prístroja. Za týmto účelom mu nájomca umožní vstup do objektu, v ktorom je prístroj umiestnený. 

10.	Nájomca sa zaväzuje:
a)	dodržiavať návod na obsluhu kopírovacieho prístroja,
b)	používať k prevádzke prístroja len spotrebné materiály predpísané výrobcom, ktoré budú dodané prenajímateľom v zmysle plnenia jeho povinností,
c)	používať papier pre kopírovanie a tlač o váhe 80g/m˛, v prípade používania iného kopírovacieho materiálu, ako napr. samolepiacich fólií, kartónov, polyesterových fólií, je možné používať len materiál odporúčaný výrobcom,
d)	nepoužívať recyklovaný a inak nevhodný spotrebný materiál,
e)	umiestniť prístroj v súlade s podmienkami stanovenými výrobcom.

11.	K zmene umiestnenia prístroja, si musí nájomca vyžiadať od prenajímateľa vopred súhlas. Prenajímateľ premiestni prístroj na náklady nájomcu, na základe jeho oznámenia (aspoň 3 pracovné dní pred plánovaným premiestnením). Škody spôsobené vlastnou prepravou, hradí nájomca.

12.	Nájomca sa zaväzuje hlásiť servisnému stredisku prenajímateľa svoje požiadavky, umožniť pracovníkom prenajímateľa prístup k prístroju na vykonanie objednanej služby a vytvoriť podmienky na riadne plnenie povinností prenajímateľa. 

VII. Poistenie predmetu nájmu

1.	Prenajímateľ zabezpečuje poistenie prístroja proti všetkým obvyklým rizikám na území SR, pričom nájomca súčasne s touto zmluvou prevzal poistné podmienky a zaväzuje sa ich trvale dodržiavať. 

2.	V prípade, že dôjde k poistnej udalosti, nájomca je povinný postupovať podľa platných právnych predpisov a poistných podmienok, bezodkladne oznámiť písomne túto udalosť poisťovni aj prenajímateľovi a poskytnúť potrebnú súčinnosť. Pri nedodržaní tejto povinnosti znáša nájomca všetky náklady, ktoré tým prenajímateľovi vzniknú.

3.	Pokiaľ má nájomca záujem používať prístroj v podmienkach, na ktoré sa nevzťahuje poistenie podľa bodu 1 tohto článku, je povinný ho pripoistiť na vlastné náklady.

4.	Nájomca je povinný uhradiť prenajímateľovi prípadný rozdiel medzi výškou poistného plnenia, v prípade vzniku poistnej udalosti a výškou skutočnej škody, za ktorú nájomca zodpovedá.

VIII. Zánik zmluvy

1.	Zmluva zaniká:
a)	uplynutím doby, na ktorú bola dojednaná (čl .V), ak sa zmluvné strany nedohodnú inak
b)	smrťou alebo zrušením nájomcu, ak sa prenajímateľ nedohodne inak s právnym nástupcom nájomcu
c)	dohodou zmluvných strán
d)	výpoveďou podľa bodu 2 a 3 tohto článku v lehote jedného mesiaca od doručenia písomnej výpovede druhej strane
e)	odstúpením od zmluvy podľa bodu 4 tohto článku
f)	v dôsledku straty, odcudzenia alebo zničenia predmetu nájmu, ak sa zmluvné strany nedohodnú inak.

2.	Prenajímateľ má právo vypovedať zmluvu, ak nájomca porušuje ustanovenia tejto zmluvy akýmkoľvek spôsobom.

3.	Nájomca má právo vypovedať túto zmluvu, ak:
a)	nesúhlasí so zvýšením nájomného (čl. V. bod 9),
b)	prenajímateľ neurobí v primeranej lehote potrebné opatrenia na jeho ochranu pred tretími osobami, ktoré si uplatnia k predmete nájmu práva nezlučiteľné s právami nájomcu, príp. opatrenia prenajímateľa sú neúspešné,
c)	predmet nájmu sa stane bez jeho zavinenia nespôsobilým na riadne užívanie a prenajímateľ neodstráni závadu v lehotách uvedených v čl. VI. bod 5 tejto zmluvy a nedodá ani náhradný prístroj.
4.	Prenajímateľ je oprávnený odstúpiť od tejto zmluvy s okamžitou účinnosťou, ak:
a)	nájomca nezaplatil nájomné ani do splatnosti ďalšieho nájomného,
b)	bolo začaté voči nájomcovi konkurzné alebo vyrovnacie konanie,
c)	nájomca hrubo porušuje svoje povinnosti podľa tejto zmluvy (napr. ak užíva prenajatú vec spôsobom, ktorým prenajímateľovi vzniká škoda alebo mu hrozí značná škoda, ak nájomca premiestnil prenajatý prístroj bez predchádzajúceho súhlasu prenajímateľa).

Výpoveď či odstúpenie od zmluvy musí oprávnená strana uplatniť bez zbytočného odkladu, avšak najneskôr do 1 mesiaca odo dňa, keď sa dozvedela o dôvodoch zakladajúcich jej nárok.

5.	Ak niektorá strana odmietne prevziať výpoveď či odstúpenie od zmluvy druhej zmluvnej strany, alebo sa nezdržuje na svojej poslednej známej adrese, a preto jej nie je možné doručovať tieto písomnosti, nájom sa končí posledným dňom úložnej doby na pošte, resp. dňom spätného doručenia na adresu odosielateľa.
 
6.	Nájomca je povinný aspoň týždeň pred skončením nájmu sa dohodnúť s prenajímateľom o vhodnom termíne na vrátenie prístroja, v dohodnutom termíne umožniť prenajímateľovi vstup do priestorov, kde sa prístroj nachádza a prístroj protokolárne odovzdať. Pokiaľ nájomca nesplní tieto povinnosti, prenajímateľ je po skončení nájmu oprávnený odobrať nájomcovi prístroj aj bez predchádzajúceho oznámenia, pričom má právo na zaplatenie zmluvnej pokuty vo výške dvojnásobku nájomného za dobu prekročenia doby nájmu podľa tejto zmluvy.

7.	Zánik zmluvy nezbavuje nájomcu povinnosti uhradiť prenajímateľovi všetky svoje záväzky splatné ku dňu skončenia nájmu, ako aj škody, ktoré vznikli prenajímateľovi v súvislosti s prípadným odobratím, skladovaním a následným predajom prístroja a náklady na opravu prístroja, pokiaľ bol poškodený či nadmerne opotrebovaný v dôsledku jeho zneužitia, a to aj tretími osobami.

IX. Záverečné ustanovenia

1.	Táto zmluva sa uzatvára v zmysle ust. § 269 ods. 2 Obchodného zákonníka (zák. č. 513/1991 Zb. v znení neskorších predpisov). Na vzťahy neupravené touto zmluvou sa vzťahujú všeobecné ustanovenia  záväzkovej časti Obchodného zákonníka.

2.	Nájomca je povinný pri uzavretí tejto zmluvy predložiť svoj výpis z obchodného alebo živnostenského registra, resp. živnostenské oprávnenie. V prípade zmeny údajov potrebných k tejto zmluve sú zmluvné strany povinné oznámiť nové údaje.

3.	Akékoľvek zmeny zmluvy vyžadujú písomnú dohodu zmluvných strán formou očíslovaných dodatkov podpísaných obidvoma zmluvnými stranami.

4.	Táto zmluva je prejavom slobodnej a vážnej vôle zmluvných strán, ktoré si ju prečítali a na znak súhlasu s jej obsahom ju podpísali v dvoch rovnopisoch, pričom každá zmluvná strana obdržala po jednom z nich.

V Bratislave, dňa 25.03.2011

......................................................			                     .............................................
	prenajímateľ						    nájomca

NEPA Slovakia spol. s r. o., Technická 2, 821 04 Bratislava
IČO: 31369987, DIČ: 2020333843, IČ DPH: SK2020333843
				Pobočka: Farská 4, 949 01  Nitra
Splátkový kalendár
špecifikácia splátok k zmluve č. PRK11-0011

Nájomca: Obecný úrad Jaslovské Bohunice 919 30, Nám. Sv. Michala 36/ 10A 
IČO:	00312 614		DIČ:	2021133796		IČ DPH:   

        ___________________			  	             ______________________________
prenajímateľ							             nájomca